Die Wes Kaapse polisie is besig om 'n saak van moord te ondersoek, nadat die liggaam van 'n 71-jarige man by sy huis in Kleinmond gevind is.
Polisiebeamptes was Dinsdag besig met roetine patrollies, waar hulle 'n Porsche voertuig raakgesien en voorgekeer het. Daar was twee insittendes in die voertuig.
Die polisie het ondersoek ingestel en daar is bepaal dat die voertuig onlangs gesteel is by 'n huis in Kortstraat.
Die polisie het gaan ondersoek instel by die huis, waar hulle die bejaarde man se liggaam aangetref het met 'n skietwond.
Die twee insittendes van die voertuig is gearresteer. Hulle sal na verwagting binnekort in die hof verskyn.